
REALIGITA PENSO. OV 


a penso, kiun mi jestis tri monatojn antaŭe por via bonvola kon- 
B sidero jam realigis. La proponita de mi revuo pollingva por 

propagando de esperanto aperos post kelkaj tagoj. Tiun agon 

ebligis al ni favora sinteno de multaj samideanoj, kiuj laŭda- 
probis la proponon kaj antaŭmendis multajn ekzemplerojn, esper- 
igante nin, ke la revuo ne estos mallongdaŭra efemerido, sed ĝi viv- 
ados longe. 


Tamen nuntempe ni ne havas ankoraŭ plenan garantion de 
longviveco, ni posedas nur fortan esperon kaj varman deziron, ke 
la revuo vivadu kaj vaste diskonigadu nian ideon. 


Kion vi devas fari, karaj Gesamideanoj, por tion ebligi? Kom- 
preneble, la revuo ne estos por ni, kiuj surprenis la taskon de re- 
daktado, iel donanta monprotiton. Ni volas nur kovri la kostojn de 
presado kaj dissendado, la laboro. kiun ni donos, estos nur elkora 
donaco sur altaron de la ideo. 


Ni petas vin, ni pretendas de vi nur varbadon de abonantoj por 
la revuo, la artikolojn, kiujn vi trovos en la gazeto, represigadu en 
la pola ĵurnalaro, por ke la peno, kiun eligis la verkintoj de la arti- 
koloj, estu kiel eble plej efika. Laŭ nia scio la pola gazetaro nombras 
ĉ. 800 ĝis 1000 ĵurnalojn, do la sama artikolo, tre facile povus eĉ 
en kelkdekoj da revuoj reaperi, antaŭ ol ĝi fariĝos sufiĉe konata. 

Ĉiu gazeto devas ricevadi la artikolojn en sia propra saŭco 
preparitajn. Aliajn artikolojn bezonos literatura gazeto, aliajn naci- 
politika, kaj ree aliajn ia por profesiuloj ktp. Oni devas ĉiam esp- 
eranto-problemon konsideri laŭ tiu vidpunkto, kiun ŝatas aŭ pri kiu 
interesiĝas respektiva medio. 

Ni volas, ke nia revuo estu tiu centro, kiu diskonigadus plej 
taŭgajn informojn por la propagando de esperanto. Tial krom la 
varbado de la abonantoj ni bezonas ankaŭ bonajn artikolojn, skribi- 
tajn de pollingvanoj pole, de alilingvanoj en esperanto, kaj de ni 
poste tradukotajn. Ni ne volas esti redaktantoj de la revuo, sed 
prefere „laŭvicigantoj aŭ „ordigantoj“. La redaktantoj estu vi, Ge- 
samideanoj, kaj havu la gazeton tian, kian vi deziras. 


La nomoj de s-ro dro Maksymiljan Ziomek kaj mia modesta, 
kiel tiuj de redaktantoj, estu tiaj nur laŭnome, por ekstero, ĉar en 
viajn manojn ni enmetas la direktilon. Ni plenumos viajn dezirojn, 
kondiće..., ke vi propagandos, varbados ktp. 


Depost nuna momento manku en neniu loko, atendejo, legejo, 
kafejo, restoracio, manĝejo ktp. ktp. la pollingva revuo por la pro- 
pagando de esperanto. La kongreso proksimiĝas, ni devas esti bone 
preparitaj, la socio devas scii, kion celas, kion postulas la tutmonda 
esperantistaro. Dissendadu la revuon al influhavaj personoj, al viaj 
konatoj, kiujn vi volas esperantistigi, al lerneioj, diversaj societoj, 
institucioj ktp. aŭ, se vi tion ne volas fari, komisiu la dissendadon 
al ni, ni volonte tion plenumas, sed pagu por ili la abonon aŭ varbu 
iin kiel abonantojn. Pripensu: unu numero kostas ridinde malaltan 
sumeton, ĉar nur 20 groŝojn. Ĉu ĉiu esperantisto en Pollando ne 
povus mendi por si kaj siaj konatoj neesperantistoj meznombre 
5 ekzemplerojn monate? Jam nun trovigis kelkaj, kiuj postulis po 
50 ekz. monate. Du mendis po 100. Jen imitinduloj! 


Sed, pro Dio, mi petas ne sendu al ni ĉiu monate po 20 gr., 
kiel abonprezon por unu numero. Vi sendas 20 groŝojn kaj ni ricevas 
nur 15, ĉar la Poŝtŝparkaso deprenas de ĉiu monsendajo manipula- 
cian pagon de 5 gr. Troviĝis lia samideano. Ni kredas, ke li estas 
tre bonkora, sed ĉe tia laborsistemo, ni certe bankrotus, ĉar la prezo 
de 20 gr. estas nur niaj propraj kostoj, se ni ricevos 15, ni devas 
alpagi. El kie? 

Por tion eviti, ni decidas, ke minimuma enpago estu 60 gr. kiel 
abonprezo de po unu ekzemplero monate dum unu kvaronjaro. 

La unuan numeron de la revuo ni dissendos grandnombre por 
ĝin diskonigi. Ĉiu nuntempa abonanto de Pola Esperantisto, pri kiu 
ni opinias, ke li konas polan lingvon kaj povos disvendi la propagan- 
dan revuon, ricevos po 3 ekzempleroj de pollingva revuo. La eksabo- 
nantoj de P. E. kaj aliaj personoj, kies adresojn ni konas, ricevos po 
unu ekzemplero kun invito pri abono. 

Sed Samideanoj, ni petas vin, ne limigu vin al tiuj tri numeroj, 
tio estas nur minimuma kvanto, kiun vi disvendu, kaj la pagon sendu 
al ni per la poŝtĉeko. 

Ĉiu kursgvidanto memoru, ke lia sankta devo eslas informi la 
kursanojn pri nia movado. Li tre facile povos tion fari, abonigante 
la kursanojn. 

Se vi arangas publikan varbvesperon, mendu «antaŭe ĉe ni 
bezonatan kvanton da ekzempleroj. Sendube vi sukcesos disvendi 
ilin kaj krome multajn ĉeestantojn vi abonigos. 

Pro teknikaj malhelpoj ni ne povis precize, laŭ la antaŭdirita 
dato, aperigi la revuon, tamen dum unu-du monatoj ni volas tiel 
ĝustigi la aperdaton, ke vi jam unuatage de ĉiu monato havu en viaj 
manoj la gazeton, por ke ĝi validu, laŭ la dato dum la tuta koncerna 
monato. 

Fine mi diru kiel ni nomis la revuon. Post longa diskuto kun 
ĉi-tieaj gravuloj esperantistaj ni elektis la titolon: „Pomocniczy Ję- 
zyk Światowy”. (Helpa Mondlingvo). El ekster Krakow ni ricevis 
kelkajn projektojn, je kiuj tamen ni ne povis konsenti. 


Tadeusz Hodakowski. 

INTERVJUO KUN BIALYSTOKA VOJE- 
VODO PRI ESPERANTO. 


amenhofa Esperanto-Societo en la naskurbo de nia Majstro, Bia- 
/ łystok organizas nun Internacian Postkongreson Esperantistan 

okazontan tuj post la XXIII-a Universala Kongreso Esperanti- 

sta en aŭgusto 1931 j. Samtempe estas komencitaj preparaj la- 
boroj por starigo de monumento al la Majstro, solene malkovrota 
dum la Postkongreso. 

Honoran protekton de la Postkongreso kaj de konstruo de mo- 
numento Zamenhofa transprenis Białystoka vojevodo s-ro Marjan 
Zyndram-Kosciatlkowski. 

La vojevodo donis al la membro de Internacia Gazetara Ko- 
misiono, komisiita de Internacia Centra Komitato de la Esperanta Mo- 
vado kaj ĉefdelegito de UEA s-ro J. Sapiro en Biatystok sekvantan 
intervjuon: | 

— La fakto, ke vi, sinjoro vojevodo, -— komencis la intervjuan- 
to — akceptis la honoran protekton de nia Postkongreso kaj de la 
konstruo de Zamenhofa monumento, eslas por ni, Esperantistoj, nova 
pruvo de la simpatio, konstante montrata de la Pola Registaro kaj 
de ĝiaj reprezentantoj al la Esperanta movado. Ĉu vi, sinjoro voje- 
vodo, estus afabla diri vian opinion pri la Esperanta movado ĝenera: 
le, kaj en Polujo, la Zamenhofa patrujo, precipe? 

— Tre volonte. Mi opinias, ke akcepto de artefarita lingvo, kia 
estas Esperanto, estas la sola racia solvo de la urganta afero de in- 
ternacia helplingvo. Elekto de iu ajn lingvo nacia por la rolo de in- 
ternacia donus al la koncerna popolo ne nur kulturan, sed grandparte 
ankaŭ politikan superregadon de la mondo, kio kompreneble estas 
neallasebla pro la rajto de ĉiu popolo al libera disvolviĝo kultura kaj 
al egalrajteco en la granda familio de popoloj, sed estas perfekta in- 
terkomprenigilo por ĉiuj popoloj de la tuta mondo, ebliganta recipro- 
kan alproksimiĝon kaj ekkonon de la apartaj naciaj kulturoj. 

Polujo rajte fieras pro sia rolo de historia patrujo de Esperan- 
to, Nia granda civitano, bjalistokano Zamenhof disfamigis sian nas- 
kurbon Bialystok kaj sian patrujon Polujon tra la tuta terglobo. Jam, 
en la tempo de mallibereco de nia patruja lando la plej bonaj verkoj 
de pola literaturo estis konatigitaj al ĉiuj grandaj kaj malgrandaj 
popoloj dank' al la tradukoj Esperantaj. 

Plej multe imponis min informo, tralegita siatempe en gazetoj, 
ke „Marta“ de Orzeszko estis eĉ de la Zamenhofa Esperanta traduko 
pluen tradukita japanlingven. 

—. Kiel vi, — sinjoro vojevodo, pritaksas la signifon de Esper 
anto por la aktuala nun en Polujo demando de turisma propagando? 

— Sendube uzado de Esperanta lingvo por la celoj de turisma 
propagando estas tre racia. Turismaj presaĵoj en tiu lingvo plenumas 
sian varbrolon ĉie, ĉar ili ja ne konas lingvajn limojn, dividantajn 
per ĥina muro ne nur la apartajn landojn, sed eĉ iliajn partojn. Mi 
atende trarigardis la esperantlingvajn turismajn presaĵojn, kiujn vi. 
sinjoro redaktoro, prezentis al mi kaj estas mirigita pro la sufiĉe 
ampleksa apliko de Esperanto eksterlande por turisma propagando. 


La agado de Universala Esperanto-Asocio, celanta i. a. ke ĉiuj 
landoj, provincoj kaj lokoj vizitindaj aperigu esperantlingve siajn 
priskribojn, meritas laŭ mia opinio plej grandan laŭdaprobon. 

Polaj Esperantistoj interkonsente kun niaj landkonemaj kaj tu- 
rismaj organizaĵoj devas siaflanke per helpo de Esperanto konigi al 
eksterlando niajn belegajn pejzaĝojn kaj rimarkindajn historiajn 
antikvaĵojn de Polujo, ĝis nun bedaŭrinde tre malmulte konatajn 
eksterlande. 


La eksterlandaj gastoj, venontaj en aŭgusto de sekvonta jaro 
al la Universala Kongreso en Krakovo kaj al la Postkongreso kun 
malkovro de Zamenhofa Monumento en Bialystok, povas esti certaj, 
ke Polujo akceptos ilin kun la konata pola gastameco kaj ke pri la 
restado en nia patrujo ili konservos agrablajn rememorojn. 


Fine mi havas la plezuron konstati, ke mi konas persone la 
Prezidanton de Pola Esperanta Delegitaro prof. O. Bujvid, kiun mi 
lernis ŝati kaj estimi, kiel tre merititan civitanon de nia lando. 


(lnt. Gazetara Komisiono, kom. de I. C. K) 


LA TRIUMFO DE L' ALKOHOLO. 


i nomas min alkoholo! Mia reĝolando estas la tuta mondo. Kiu 
M egali$us min? Kiu estas tiel forta kaj potenca kiel mi? Mi 

estas reĝo super la reĝoj, potenculo super la potenculoj. Mia 

fortego estas neelĉerpebla, mia aŭtoritato senlima. Mi estas 
venkinta kaj eksterminta tutajn naciojn, mi entute detruis centfoje 
pli ol milito, malsato kaj brulegoj. Mi havas ja tutajn legionojn de 
adeptoj kaj adorantoj. 


Mi nomas min — alkoholo! Kiu egaliĝus min, kiu? Milojn da 
animoj Mi jam ruinigis kaj pereigis. Mi ŝirmas nenian socitavolon kaj 
nenian aŭtoritaton. Mi gardas nenian aĝon kaj nenian sekson. Kiun mi 
ekkaptos, tiun mi malsuprentiras en kotajon, ĉu ĉi tiu estas riĉulo, 
ĉu almozulo. 


Mi nomas min — alkoholo! Al junulo mi elŝiras la sanon, al 
virgulino la honoron, al viro la forton kaj al virino la honton. Mi 
faras el homo ŝteliston, falseĵuriston, perfidulon kaj eĉ mortiginton. 
Miaj adorantoj kaj subuloj turmentadas senkompate siajn edzinojn 
kaj infanojn, ili suprenigadas manojn kontraŭ siaj patroj kaj patri- 
noj. Ekzistas neniaj ordonoj diaj kaj leĝoj homaj, kiujn ili ĉiutage 
petole ne trapaŝus kaj ne surpaŝus. 

Mi logatigas ne nur malliberejojn, sed ankaŭ frenezulejojn, 
malsanulejojn kaj azilojn. Kio estas ĉiuj krueluloj kompare al mi? 
Mi estas pli terurega ol barbara Nerono, pli potenca ol milito kaj 
pesto. Mi estas kiel idolo Moloĥo, al kiu oni oferas volonte honoron 
kaj havaĵon, edzinon kaj infanojn, korpon kaj animon. En mia regno 
la suno estas neniam subiranta. Mia potenco estas nemezurebla kaj 
mia regado severa kaj tirana. 


Kiam mi estis eltrovita, oni imagis, ke aperis la fluidaĵo de la 
vivo, kaj jen mi estas nur trinkaĵo de la morto kaj de grandega mal- 
“feliĉo por ĉiuj popoloj. Mi promesas plifortigi, ĝojigi la animon — kaj 

mi senkonsciigas kaj deprimas ĝin; mi promesas kontentecon kaj 
ĝojecon — kaj anstataŭ tio mi kaŭzas interbatigojn, kruelaĵojn kaj. 
perfortojn. 

Dum holerepidemio oni elstarigis min kiel certiga profilaktajo, 
sed eĉ tiam mi trompis la esperon kaj la ĥolero ensorbis dekfoje pli 
da drinkuloj ol sobruloj. Mi vestas min en ĉarma vestaĵo, mi vojaĝas 
tra la mondo sub la bruaj nomoj kaj mi scias tikli kaj ĉarmi sentamon. 
Ekvidu nur diverskolorajn afiŝojn surgluitajn sur la urbmuroj kaj stra- 
toj, ekrigardu anoncojn en ĉiutagaj gazetoj kaj ilustritaj ĵurnaloj, 
kiuj publikigas mian gloron — sed ĉio ĉi estas nur mensogo kaj per- 
fido. Ekrimarku orbrilajn kaj arĝentkolorajn surskribaĵojn sur bote- 
loj, ekrimarku multekostan fluaĵon en pokaloj, kiel ĝi brilas kaj ŝaŭ- 


mas — sed ĉio ĉi estas nur mensogo kaj perfido. Mi promesas la 
korpon varmigi aŭ malvarmigi, nervojn eksciti aŭ kvietigi, doni tran- 
kvilon kaj forgeson — sed ĉio ĉi estas nur mensogo kaj perfido! 


Rigardu, jen en la foso kuŝas homo. Lia familio atendas lin jam 
longe, li promesis al ĝi iri hodiaŭ post la laboro direkthejmen, ĉar 
unu el liaj infanoj estas malsana kaj luktas kun la morto. Sed mi lin 
ne lasis kaj mi paroletis nur en lian orelon: iru kun mi iom amuziĝi, 
trinku nur unu glaseton, vi havas ja dome ĉagrenon — kaj kiam li 
obeis min, li jam apartenis al mi. Kiam li vekiĝis kaj hejmrevenis, lia 
infano estis jam mortinta, 

Ĉu vi vidas tie ĝendarmon kaj kondukatan tra la stratoj krimu- 
lon? Li mortigis sian kamaradon ĝuste ĉe botelo da brando, ĉar ili 
ambaŭ intermalpaciĝis ĉe kartludo. Ĉi tio estas ankaŭ mia afero. 

Rigardu ĉi tiun infaneton kuŝantan sur mizera tabullito kaj su- 
lerantan je konvulsio — ĝia vivo estas venenita jam de unuaj tagoj, 
ĉar ĝiaj gepatroj estas miaj subuloj kaj sklavoj. Ĉi tio estas ankaŭ 
mia afero. | 

Observu tiujn ŝanceliĝemajn personojn kun besta vizaĝo kaj 
salivaj lipoj, kun okuloj sangumitaj — ĉiuj ili estas miaj sklavoj, 
drinkuloj. En malmola servo ili estas ĉe mi. Ĝis sango mi vipas kaj 
turmentas ilin. Ilia ekscitita sango kuris kiel fajro tra la vejnoj, sed 
ili devas ĉiam trinki kaj ekbruligi ĉi tiun internan fajron, inferan faj- 
ron. Mi vestas ilin en ĉifonaĵojn, iliajn infanojn mi suferigas per mal- 
sato, mi pagas al ili per eterna morto, sed ili ne ĉesas trinki. 

Kaj kiu kuraĝus difekti mian potencon, kiu estus kapabla li- 
berigi miajn sklavojn? Ĉu scienco kaj klerigo? Montru al homoj en 
kiel eble plej nigraj koloroj la danĝerojn, minacantajn al ĉiuj, kiuj 
uzadas alkoholon. Konfirmu viajn konkludojn per klaraj ciferoj, indi- 
ku, ke laŭ sperto kaj statistiko je ĉiu cento da memmortigoj kaj je 
ĉiu cento da frenezuloj venas po 70 drinkuloj, ke en cento da diver- 
saj krimoj — 75 sub influo de alkoholaj glasetoj efektivigas, ke multe 
pli frue o! fizikan vivon, mi ruinigas eksenton de devo, honto kaj 
respondeco. Kia rezultato de ĉi tio? Jen en plej bona okazo kelkaj 
malfidelaj drinkuloj pripensos la aferon kaj forjetos la glaseton je 
semajno, monato, jaro — pli malofte je ĉiam. Aliaj restas fidelaj al 
mi! | 

Mi kondukas miajn sklavojn al pereo kaj kondamno. Demandu 
ilin, kiom foje intencis komenci la novan vivon, kiam ili estis veki- 
ĝintaj matene post fordrinkita nokto kun malplena kapo, kun rigidaj, 

vundetitaj malpezaj membroj, kun disŝiritaj kaj malpurigitaj vestoj 
kaj kun senmonigita poŝo; kaj kiam ili denove perlaboris la monon 
ili ree apartenis al mi. Mi helpas al ili forgesi la bonajn intencojn. 
Oni vokas kontraŭ mi policistaron kaj Ŝtatan legdonon, kvazaŭ mi 
timus tiajn decidojn. Tuŝu min nur iu ajn — kaj senprokraste eksta- 
ras je mia defendo miloj da batalantoj, en unua vico grandaj taĉmen- 
toj da brand- kaj bierfaristoj, drinkejestroj, restoraciistoj kaj drink- 
industriistoj, kiuj per sia veplendo plenigadas la tutan mondon. 


Laŭvere —- neniu en la mondo posedas tiom da amikoj sindo- 
naj, kiel mi. Tial mia potenco estas grandega, mia regado nevenke- 
bla. Mi ruinigis jam milionojn — kaj mi ruinigos ankoraŭ pli multe. 


Mi estas dio ĉiopova, la plej minaca malamiko de la vivo, la plei 
monstra kaj terurega tirano. 
Mi nomas min — alkoholo!!! 
Prot, Sygnarski — Bydgoszcz, Polujo. 


A A 


KAZIMIERZ TETMAJER. 


„LA TATRA MUZIKANTO”. 


(Monlarana rakonto) 


En unu el plej ĉarmaj provincoj de Polujo, en ĉirkaŭaĵo de la mon- 
tegoj Tatroj, loĝas montaranoj, homoj vivantaj en la plej proksima kon- 
takto kun kruda, praa naturo de la tero. Jam la geografia situo mem, krutaj 
abruptajoj, potencaj rokaj fendegoj, ŝirkurantaj torentoj influas la apartan 
karakteron de la montaranoj. lli konservis ne nur proprajn al si, kolorri- 
ĉajn, tradiciajn popolkostumojn, sed ankau unu el plej belaj polaj idiomoj. 
llia parolo estas tiel bela kaj pura, kiel la monta aero, kiun ili spiras. El 
la montaranoj rekrutiĝas ofte la plej valoraj civitanoj, inter kiuj ne mankas 
pentristoj kaj famaj poetoj. La mondo de legendoj, vive enestantaj en koroj 
kaj mensoj de la ĉetatra popolo ne unu foje estis fonto de inspiro por 
verkantoj en pentrarto, muziko aŭ poezio. 


Mortis la maljuna Zwyrtala kaj lia animo iris al la ĉielo kune 
kun la lipharoj sur la vizago kaj la violono sub la brako. 

Li rigardis: fermite. 

Pensis do: ne frapu al la pordo, ĉar oni dormas. Li sidigis apud 
la pordego, sed baldaŭ eksentis enuon, prenis do la violonon elsub 
la brako, alpremis per la dentoj la kordostreĉilojn, ekprovis la kor- 
dojn, apogis la violonon je la brako, ŝovis la arĉon. Komence mallań- 
te, ĉar li timis veki, sed iom poste alpremis pli forte. Kaj ludante 
li rememoris la edzinon, kiu restis sur la tero, kaj rememorinte ŝir 
tuj ekkantis: 

„Kien mi min turnus, ĉie la edzino..." 

Ekkantinle laŭte li aŭdis malantaŭ la pordo: 

— Kiu do? 

— dii Petro — ekpensis Zwyrtala sed respondis kurage: 

— Mi! 

— Kia „mi? 

— Zwyrtala. 

— Kial ci bruas? 

— Mi neniel bruas, sed kantas. 

— Krevu pro tia kantado. De kie ci? 

— De la montoj. ' 


— De Nowy Targ? 


es. 
— Kaj el kiu vilago? 

E, se mi eĉ dirus, vi ne scius. Kion vi konas ĉi tie. 

— Mi ĉion konas. El kie? 

— El Mur. 

— Cia nomo? 

— Mardula Maĉjo. 

— Kaj alnomo? : 

— Zwyrtala. 

— Nu do atendu tie, ĝis estos tago. Sed ne faru bruon. 

— Mi ne faros. Havu bonan nokton. 

—- Nu, nu! Do kviete! 

Sidis iun tempon kviete Maĉjo Zwyrtala, sed frumatene esti 
iom malvarme, kvankam ĝi estis somero; denove li ekludetis la 
violonon. 

Kaj jen iuj kapetoj, unu, dua, tria super la pordego. 

Anĝeletoj. 

—. Vidu, vidu — diris unu — kiel li bele ludas. 

Kiam Zwyrtala tion aŭdis, tuj traŝovis la arĉon sur la kordoj. 
tuj ekludis sur ĉiuj kvar la „marŝon ': 

„Madjaro trinkas, Madjaro pagas...” 

— Ah! Kiel bele! Kiel ĉarme! — ekkriis la anĝeletoj. — Kia 
ĝi estas muziko? 

— Ĝi estas „La rabista”. 

— Aĥ rabista, aĥ rabista! — komencis krii la angeletyj kaj. 
manplaŭdis. —— Ah! kiel ĝi estas bela. 

Subite la ŝlosilo ekgrincis en la seruro, la pordo malfermigis; 
la ĉiela pordisto, Sankta Petro, aperis: 

— Zwyrtala! 

— Jen! 

— Venu! 

Tuj disfamiĝis en la ĉielo, ke venis montarano, kiu ludas. Do 
la Sanktuloj, Sanktulinoj, anĝeloj petis Zwyrtala'n: Ludu, ludu! Ĉu 
vi scias kanti? 

Kaj Zwyrtala ne respondis, sed tuj laŭ la montarana melodio: 

„Kiam mi ekkantas sur Tatra herbejo, 
Kvazaŭ tion ludus orgen', en preĝejo...” 
kaj ĉiuj laŭdis: AR! Kiel bele! Aĥ! kiel carme!.. 

Do Zwyrtala ludis, kantis, nu kaj kio okazis. 

Iris Sankta Jozefo tra la ĉielo kaj jen aŭdis animon kantantan. 
iun knabinan animon: 
| „Apenaŭ mi havis aĝon dekdujaran...” 

Aŭskultis Sankta Jozefo: ankoraŭ tiu ne finis, jam en alia flan- 
ko iu vira animo base: 

„Frapu, Dio, forte tiun ŝalpaŝtiston...” 

Sankta Jozefo kaptis sin je la kapo! — Ja — li diris — kia 
gi estas?! 

Li kuris al Sankta Petro kaj jen en tiu loko, kie la savitaj 
animoj devas lerni la anĝelajn kantojn, ne ĉefanĝelo Gabrielo kun- 

ora dirigilo kaj trumpeto staris, sed Zwyrtala sur la sego sidis kaj 
ludis kaj ĉirkaŭ li animoj viraj, virinaj kaj anĝeloj jam sufiĉe lerte 
ĥore: 

„Venu jam hejmen — nokt' malhela...” 
Sinjor' Jezu' Kristo! — ekkriis Sankta Jozefo — kio do 


okazas?! 

Venis al li ĉefangelo Gabrielo kaj diris, ke neniu volas en la 
ĉielo alie kanti, nur montarane. Eĉ sankta Cecilio. 

— Zwyrtala ilin instruas — li diris — mirindaĵo okazas. No- 
vajn kantojn ili estis lernontaj, morgaŭ festo de Dipatrino Flora, 
neniu ion konas! 

Venis nokto, oni aŭskultis: de tie kaj de ĉie iras montaranaj 
melodioj, la tuta ĉielo bruas. 

Matene diris Sankta Petro al ĉefanĝelo Gabrielo: Tiel ne povas 
-esti. Ĉu vi ne alvokus tiun Zwyrtala'n? 

— Bone. Tuj! 

Iris Zwyrtala kun violon' sub la brako kaj kliniĝis salute. 

-— Zwyrtala! — diris Sankta Petro. — Ĉu ci ne irus aliloken? 

— De tie ĉi? 

— Jes. 

— El la ĉielo? 

— Jes. 

— Kien do? 

— Kien? — ripetis Sankta Petro. — Jen embaraso... — Kaj 
li enpensiĝis. 

-— Sed kial do? — demandis Zwyrtala. — Ja tien ĉi oni min 
„sendis post la morto. 

— Guste tial la embaraso... 

— Mi ne ŝtelis, ne rabis, ne batis... 

— Mi scias, scias! 

— Nu do kial?. 

— Ĉar ĉiuj en la ĉielo montarane kantas, depost kiam ci venis! 

— Eh! Do pro tio? — Ekpensis Zwyrtala iom, gratis sin sur la 


kapo kaj diris: — Eh, mi petas Vian Moŝton, ne kaprompu pro tio! 
Mi iros! 
e z" Kien? 


— Ja de kie mi venis. 

— Sur la teron? Mi pensis sendi cin sur iun stelon. 

— Mi ne volas. Neniajn stelojn vi serĉu! Mi iros tien, malsupren. 

— El la ĉielo? 

— E, mia sankta karulo, mi ankaŭ tie trovos la ĉielon! Mi 
vagados en arbaroj, sur valoj ludante; gardos, ke la malnovaj melo- 


dioj ne formortu. Sidos knabo kun violono ĉe la ŝafoj — mi ludos al 
b mallaŭte... Ekkantos knabino ĉe I brutaro sur valo — mi helpos 


ŝin. [ros maljunaj mastroj en arbaron pinojn haki, mi zumos al ili ĉe 
| oreloj, kiel niaj prapatroj ludadis. Kaj se estos neniu, tiam estos 
akvo en la torentoj, estos lagoj glaciigitaj, kie la vento fajfas, estos 
la arbaro; mi tie ne enuos... Kiam mi vivis, ofte mi Disinjoron petis, 
ke Li permesu al mi post la morto eterne resti en la montovaloj. 

Li salutklinigis ĝentile kaj foriris tra l' ĉiela pordego sur la 
voton al la tero. Estis nokto. Tra la lakta vojo li iris malsupren port- 

ante sub la brako la violonon kaj, kiam li sentis sin jam en libero, 
ekkriis: hu ha! kaj laŭte levis la kanton: 

„Montaran' mi estas el Tatra montaro; 

Pluveto min lavis, lulis la ventaro! 

Kial, montoj, montras vi malgajan senton? 

Ĉu per neĝo kovris vin malvarma vento?” 

Kaj plue iris kantante Zwyrtala sur la lakta vojo malsupren, 
ĝis li atingis la montosuprojn kaj enprofundiĝis en Tatroj. 
El la pola lingvo tradukis 


Baroko. 
KLARIGOJ. Nowy Targ —- distrikta urbeto en la regiono de Tatroj. — 
Mur — nomo de vilageto en Tatroj. — „La rabista“ — nun el la plej popularaj 
kant-kaj dancmelodioj de Tatraj vilaĝanoj. La enhavo de sekvantaj aliaj kantetoj 
cititaj en ĉi tiu novelo estas iom frivola — pro tio la kofuzo kaj indigno de l' san- 


ktuloj. --- Festo de Dipatrino Flora - la 15-an de aŭgusto. 


EL LA GAZETARO. 


Esperanto-Kiboŝa N-o 10 Decembro. Luksa eldonaĵo. Ni eŭropanoj povas 
envii ke Japanujo, fama Niponlando tiamaniere estas progresema. Sed la envio 
ne estas esperanta sento. Ni gojas vidante veran progreson de la genia idea 
trans la oecanoj. 

Jam 14.000 abonantoj. Kiu gazeto en niaj eŭropaj landoj havas tiom? La 
enhavo: Zamenhofa Tago kaj Festo de la Libro. Belega alvoko al la Majstro. 
Esperanta vojaĝo tra Europo de samideano H. Isiguro: Białystok, Warŝawa. 
Bedaŭride mi ankoraŭ ne konas japanan lingvon, mi treege dezirus legi ĝin. Be- 
legaj fotografaĵoj el Oxtorda Kongreso. 

El la klarigo pri Kiboŝa ni ekscias, ke ĝi ekzistas jam 22 jarojn. Gran- 
daj meritoj de s-ro Gotoo administranto kaj eldonejestro, kiu fondis 4 lerne- 
jojn kaj de post la kreo de Kiboŝa antaŭ 12 jaroj ĉiam laboras senlace por feli- 
ĉigi siajn samlandanojn. Lia devizo: kiu ne volas labori, ne havas la rajton po- 
stuli instruon, devas disvolviĝi en aliaj landoj. 

Ni vidas ke la libreto estas destinita por la lernado. Oni rimarkas sciigojn 
pri fundamenta vortaro, pri sintakso, pri frazfarado. Estas recenzoj de multaj 
CE gazetoj. Memkompreneble Heroldo de Esperanto estas ĉe la unua ho- 
nora loko. 


POLLANDA KRONIKO. 


BYDGOSZCZ. La loka Societo Esperanto organizis okaze de la 71-a dat- 
reveno de naskiĝo Zamenhofa festan akademion por la loka esperantistaro kaj 
simpatiuloj de nia movado. La interesa programo ampleksis interalie deklamajojn, 
parolitajn de f-ino Ezopówna kaj gimnaziano WozZniewski. Lernantoj de la loka 
muzikkonservatorio ludis kvarteton de Haydn. La festparoladon pri vivo kaj 
verko de nia Majstro faris gimnazia prof. Sygnarski. Krome memorparolis la ko- 
nata esperanto-verkisto Jean Forge-Fethke. La ĉambrego „Harmonja” estis 
plenigita de publiko, oni rimarkis reprezentantojn de la gazetaro, profesoraro, 
pastraro kaj blinduloj. 

S-o prof. Sygnarski instruas esp-on en 3 lernejoj (Ŝtata Klasika Gimnazio, 
Komercista Liceo, Urba Komercista Lernejo). Krom tio li komencis esp.-kurson 
por plenaĝuloj. 

LWÓW. Nia societo solene festis la naskotagon de la Majstro. La 14. XII. 
aranĝis s-o Schnŭtzer festan akademion esperantan per radio. La programo 
konsistis el parolado de s-o Schnŭtzer pri dro Zamenhof, deklamo de s-o Leo- 
pold K., esper. kantoj el la opero Halka, belege kantitaj de primadonna de 
lvova opero f-ino Kitzner kaj ludo de himno „Espero“ kaj aliaj kantoj per „Ron- 
do mand. serenada”. La 15. XII. okazis festa soleno en societejo. Post enkonduka 
parolado de dro Fels havis interesan prelegon f-ino Leonja Fruchtowna s. t. 
„Esperanto -— plej granda progresigilo de l' homaro". Poste deklamis sentplene 
f-ino Ŝapira kaj ĉarme dancis f-ineto Rosengarten. Per la himno „Espero” kan- 
tila de ĉjui ĉeestintaj esperantistoj, oni finis la belan vesperon. 

La 4. l. prelegis per lvova radiostacio nia fervora samid. s-o Sobolta s. t. 
„Impresoj de blinda esperantisto dum eksterlanda vojaĝo", propagandante varme 
por nia ideo kaj esper. movado kiel ankaŭ por la okazonta kongreso en Krakow. 

LOMZA. La 29-an de novembro okazis en la salono de „Hasomir” solena 
akademio pro la unua datreveno de la ekzisto de nia societo kun partopreno 
de f-ino Lidja Zamenhof el Warszawa kaj s-o Dubiński el Białystok. La prezi- 
danto dro M. Perelman faris malferman paroladon, post kiu eksonis la pola 
nacia himno. S-o S. Litwinski raportis pri la tutjara agado de la societo kaj 
alvokis la ĉeestantaron al plua agado. Poste salutis s-o Dubiński kiel reprezen- 
tanto de la bialystoka esperanla socielo kaj f-ino Markeviĉ, kiu tralegis publike 
“la salutdepeŝojn senditajn de s-o Ŝapiro el Białystok kaj s-o Feliks Zamenhof 
el Warszawa. Precipe bone impresis la prelego farita de f-ino Lidja Zamenhof 
pollingve je la temo: „Sur la ruinoj de la babela turo” kaj finita per provleciono 
laŭ Ce-metodo, kiu sukcesis interesi la publikon kaj elvoki bonhumoron en la 
“salono. Ektondris la esperanta himno kaj komenciĝis la kantmuzika parto, kiu 
konsistis el deklamoj kaj kantoj akompanitaj de bona orkestro. Partoprenis f-inoj 
Łucka kaj Zuberska, kiuj rikoltis multajn aplaŭdojn. Tiu ĉi festkunveno e las 
multnombre vizitita kaj postlasis neforgeseblan impreson en nia urbo. 

SOSNOWIEC. Por prepari propagandan laboron antaŭ la universala kon- 
greso en Kraków la lokaj esperantistoj kune kun Esperanta Delegitaro de Za- 
głębie estas organizintaj esperantistan klubon. Depost du monato; EDZ gvidas 
du kursojn de Esp. lau konversacia metodo por 30 partoprenantoj. —- Instrui- 
staro en Sosnowiec ĉiam pli interesigas pri Esperanto kaj lernas gin. Lerneja 
inspektoro por Bedzin'a distrikto, s-o Luchowiec permesis arangi la kursojn en 
ejoj de popollernejoj. En Piaski la junularo arangis la prelegon s. t. Kial ni 
lernas Esperanton? Audigis ĝin sekretario de EDZ s-o B. Czechowski. 

TARNOWSKIE GÓRY. la 14. 12. 30. okazis poŝtkartvespero de ĉi-tiea 
Rondo Esperantista „Konkordo“ fondita antau unu jaro. Alvenis 30 salutoj el 
16 landoj. La lempon de la amika kunesto plenigis Esp-kantoj kaj lautlegataj 
sciindaĵoj pri Nia Majstro kaj Lia verko. La bonsukcesa vespero finiĝis per 
komuna fotografigo. 


23-a UNIVERSALA KONGRESO DE ESPERANTO 


Kraków l-a gis 8-a de aŭgusto 1931. 
BULTENO N-o 4. 20 JANUARO 1931. 

Adreso por leteroj: Universala Kongreso de Esperanto, Krakow, Lubicz 34. 

Loka Kongresa Komitato. Estas elektitaj gvidantoj de ĉiuj sekcioj de LKK, 
kaj jen: Propayand-gazelaru s-o Józef Toczyski, loĝeja -- s-ino Julja Neuberg, 
ekskursa s-o Dro Tadeusz Piotrowski, amuza — s-o Jerzy Sowiński, de kurs- 
gvidado — s-o Dro Leopold Dreher. 

Aliĝoj. Jam aligis 63 personoj, sed pro absoluta manko de loko en la nuna 
n-ro iliajn nomojn ni konatigos en la februara n-ro de P. E. 

Pasportoj. Ministerio de ekstero decidis per reskripto N-ro P. VI. 93/31, 
ke ĉiuj partoprenantoj de la kongreso ricevos senpagajn vizojn, montrante nur 
siajn aliśkartojn. 

Propagando per radio. Por koniĝi preparojn al la kongreso antaŭ la ekster- 
landa samideanaro estos disaudijiitaj kelkaj prelegoj, pri kiuj ni informos pli de- 
tale guslatempe. 


UNIVERSALA ESPERANTO-ASOCIO. 


POLA TERITORIO, Cefdelegito: J. Ŝapiro, Lipowa 33, Białystok. 
Konto ĉe PKO No 60.047. 


| OFICIALA BULTENO N-o 21. 

PREMIOJ POR FRUPAGINTOJ. Ni memorigas, ke premion por frupago 
ricevos ĉiu membro kies kotizo por 1931 atingos la Teritorian Oficejon de UEA 
en Bialystok ĝis plej malfrue la 31. l. n. j. Intertempe aligintaj membroj jam 
ricevis la elektitajn de ili premiojn. Membroj, aligintaj sed ne indikintaj, kiun 
premion ili elektis, bonvolu rapide informi la Ĉefdelegiton pri la dezirata premio. 
Se ĝis 1-a de februaro ne venos tiu informo, ili ricevos la premion laŭ elekto de 
la Cefdelegito. 

La kotizoj estas pagotaj al la loka Delegito aŭ — se ne estas — rekte 
a! la Ĉefdelegito en Białystok. 

PREMIOJ POR SUBTENANTOJ. Laupromese ni publikigas ĉisube la 
plenan liston de premioj por Subtenanto: I. Bibliografio de Internacia Lingvo 
(560 grandformataj paĝoj). II. Belga Antologio. Parto Franca kaj Flandra (2 vo- 
lumoj kune 600 p$.). Krom tio: "ruictier: Kompleta gramatiko kaj vortfarado de 
Esperanto. lll. Fabiola (lama romano de kardinalo Wieseman, 436 pè. kun bildoj). 
IV. La Sankta Biblio en Esperanto. Eldono en imitaĵo pergamena, silka papero 
tre maldika, orumita. Krom tio: „La Evangelio en multaj lingvoj , entenanta 500 
specimenojn de lingvoj kaj skriboj, en kiuj eldonigis la Biblio. V. Dro Edm. Pri- 
vat. Esprimo de Sentoj en Esperanto. Bindita, sur luksa papero, kun aŭtora 
subskribo. VI. Dro Edm. Privat. Historio de la lingvo Esperanto. Du volumoj 
lukse binditaj, kun subskribo de la verkinto. VIL Julio Baghy. Verkaro. 5 volu- 
moj (preskau 900 pg.) VIII. Henrik Ibsen: Imperiestro kaj Galileano. Krom tio: 
Kompleta gramatiko kaj vortlarado de Esperanto. IX. Hendrik Konscience: La 
Leono de Flandrujo. Krom tio: Flandra parto de Belga Antologio. X. Tuta ko- 
lekto de ĉiuj premioj por frupaso (12 libroj, ĉ. 1000 pg.). XI. Per balono al la 
poluso. La fama libro pri Andree kaj liaj kamaradoj. Kun multaj bildoj. 

Ni invitas ĉiujn samideanojn, kiuj havas financan eblecon, ke ili bonvolu 
aligi al UEA kie! Subtenantoj. Ili helpos nian Asocion dum la nuna kriza tempo 
kaj samtempe ili pliriĉigos sian kibliotekon per belaj Esperantaj libroj. 

La kotizo de Subtenanto eslas 45 Zl. 

NOVA KATEGORIO DE MEMBROJ. Por ebligi ankaŭ al malriĉaj sami- 
deanoj la aligon al U. E. A. kaj uzon de giai servoj estas kreita nova kategorio 
de membroj „Helpmembro". Por la malalta jarkotizo de 3 Zi. la Helpmembroj 
ricevas la membrokarton kun servokuponoj, sed ne la Jarlibron. La Helpmem- 
broj ricevas ankau senpagan libropremion laŭ speciala listo. La Helpmembroj 
ne rajtas ricevi premion por frupago. 

Detalajn informojn donas la lokaj Delegitoj au la Cefdelegito. 

STATO DE UEA EN POLUJO. Gis la 1-a de Januaro n. j. pagis sian 
kotizon por la jaro 1931 76 membroj (3 DM, 4 MS, 42 MA kaj 26 M). 
Krom tio pagis la kotizon 1 Esp. Entrepreno. Pro la okazonta en nia lando Uni- 
versala Kongreso necesas, ke ĉiuj Esperantistoj estu organizitaj. Multnombraj 
aliĝoj al UEA montros, ke la $esan:ideanoj en Polujo komprenas la gravecon de 
organiziĝo. Ciu do rapidu aligi. 

NOVAJ DELEGITOJ. Plezure ni notas la jenajn novajn Delegitojn: 

CHORZÓW. (Śląsk). D. Konstanty Czaja, maŝinisto, ul. Sobieskiego 3, 

VD. Tomasz Bywaletz, inspektoro, ul. Szkolna 20. 

RUDA. (Śląsk). D. Abraham Rozenes, komercisto, Biskupicka 3. 

WŁODZIMIERZ. D. Erasto Krajewski, florkulturisto, Mała Browarna 6. 

Biatvstok, la 1. 1. 1391. J. Ŝapiro, Ĉefdelegito de UEA. 


FAVORA ABONPREZO 5 ZLOTOJ 
por „Pola Esperantisto", la oficiala organo de la XXIII-a Universala Kongreso 
de Esperanto kaj sola Esperanto-gazeto en Polujo, estas konsentata al ĉiu 
Membro-Abonanto kaj Subtenanto de U. E. A. 

Por ĝui tiun favoron pagu luj vian kotizon de UEA por 1931 kune kun la 
rabatita abonprezo 5 Zł. (anstataŭ 8 Zł.) al la Delegito de UEA en via loko 
aŭ -— se ne estas rekte al 

J. Ŝapiro, Ĉefdelegito de UEA, Lipowa 33, Białystok. 
Konto ĉe PKO No 60.047. 


$> a 
ADRESLIBRO DE POLLANDAJ ESPERANTISTOJ. 


Komuniko Nr. 2. 


Gis la 15-a de januaro 1930 anoncigis por la Adreslibro: 2500 societaj 
membroj plus pli ol 700 izolaj, kune pli ol 3200 esperantistoj. Antaŭabonis la 
libron ĝis la sama dato 600 personoj. Dank' al financa garantio de „Pola Esperanta 
Delegitaro" la ĝustatempa apero de l' libro estas tute certigita. La preparo por 
presado okazos en januaro, la presigo en februaro, la dissendado de la libro em 
marto 1931. Ciuj alsenditaj adresoj estos presataj senpape; la libro mem kostas 


antauabone 2.— zl, post apero 3.-- zl. Eksterlande la samo en sv. frankoj. Por 
apartaj anonckondicoj mendu detalan prospekton, dissendatan al ĉiuj intere- 
satoj senpage. 

La libro enhavos por pligrandigi ĝian valoron — krom la Adresaro ankaŭ 


„Praktikan Informilon Priesperantan“ kun indikoj por memlernatoj, adresaro de 
ĉiuj esp. gazetoj, organizaĵoj, bibliografio ktp. 

Esperantaj societoj, grupoj kaj kursgvidantoj, kiuj ne ankoraŭ faris tion, 
estas insiste petataj alsendi kune kun la listo de siaj membroj ankaŭ la adreson 
de sia sidejo, kunvenloko kts. kun mallonga historia skizo pri sia ĝisnuna agado — 
por senpaga presigo en la „Adreslibro. Kiu alsendos la aligilon post la 1. II. 1931, 
estos presata en la „Aldono al la Adreslibro". 

Ciu korespondaĵo kaj monsendoj estu direktataj senpere al la adreso: 

REDAKCIO DE LA ADRESLIBRO DE POLLANDAJ ESPERANTISTOJ 
WARSZAWA, M. O. Czerniaków 
ul. Zaciszna 2. m. Jana Zawady 
(Konto PKO. 20845). 


GEKOLEGOJ INSTRUISTAJ! 


Mi turnas min al ĉiuj, kiuj ŝalas nian „Kunlaborado-n' kun IALA. Fakte 
tiu laboro ĉiurilate taŭgas por sukcesigi niajn celojn inter la gekolegoj kaj en 
la lernejoj. Sed ĝi estos vana, ĝi eĉ povos fariĝi iluzia, se ĝi ne helpas plifortigi 
nian fakan asocion „TAGE“ (Tutmonda Asocio de Geinstruistoj Esperantistaj). 
Ni bezonas tian organizacion. Aliĝi al gi estas nepra postulo, ĉar nur tiam la 
oficiala TAGE-gazeto, nia „IPR“, kiun ricevas ĉiu membro de TAGE, povas 
ekzisti. Ĝi ne plu povas ekzisti, se ĝia abonantaro ne kreskas. Ni bezonas abo- 
nantaron de 1.200 membroj, por ke la gazeta budĝeto estu en ordo. Nuntempe 
ni pro la tro malalta kotizo kaj pro la — sekve de la nesufiĉe granda abonan- 
taro — ankoraŭ tro alta prezo de la gazeto ĉiam havos deficiton. 

Permesu, ke mi atentigu vin pri via devo kaj bonvolu sendi al mi deklaron 
pri aliĝo al TAGE kiel eble plej baldaŭ. La „Laborkomisiono por TAGE” ko- 
misiis min, peti vian helpon. Mi esperas, ke vi plenumos mian peton kaj petas 
vin alsendi la deklaron de via aligo rekte al mi. 

Martha Moelke 
sekretariino de „Kunlaborado" 
Brandenburgische Str. 5 


Berlin --- Siidende (Germanujo) 
NB. Bonvolu sendi vian deklaron laŭ jena skemo: 
Mi aliĝas al TAGE kaj estas preta, pagi ĝis la ..... la kotizon 
de 1 dolaro por 1 jaro. 
nomo” „i. aS. detala adreso ...,„, i 
LAKMISHVAR SINHA EN POLUJO. 
La 18-an de marto k. j. alvenas Polujon la famkonata, hinda 


samideano Lakmishvar Sinha por fari rondvojaĝon tra la tuta lando. Esperantaj 
societoj, U. E. A.-delegitoj, Samideanoj el tuta Polujo!!! Uzu la unikan okazon 
por fari bonan poresperantan propagandon.  Interrilatigu kun Akademia Esp. 
Rondo, Warszawa, Nowy Swiat 21, kiu arangas la prelegojn de la Hindo. 

La prezoj de la prelegoj estas tre mallaltaj ĉirkaŭ 50 zł., tiel ke la Rondo 
kovras ĉiujn elspezojn por vojagkosloj kaj vivteno de la preleganto. 

S-ano Sinha, kiu estas brila paroladisto prelegos je ĉi-nomitaj temoj. 

1). Hindujo antaŭe kaj nun. 

2). Oriento kaj Okcidento. 

3). Mahatma Gandhi kaj Rabindranath Tagore. 

4). Hindaj moroj kaj kutimoj. 

Petu senpagajn prospektojn kaj precizan planon de la vojaĝo. 


RESPONDO. 


Al s-oj B. Cz. el Sosnowiec, K. C. el Warszawa, M. S. Bydgoszcz intere- 

siĝantaj pri mia artikolo „lom pri la politiko” el la pasintmonata numero de 

E. mi respondas, ke mi esprimis tie mian personecan opinion, kiu neniel tuŝas 
aŭ ŝuldigas nian revuon. O. Bujwid. 


NE FORGESU RENOVIGI LA ABONON POR J. 1931! 
Pagu la abonon je nia konto PKO 406.660. 
Abonu mem kaj varbu novajn abonantojn por la sola esperanta 
gazeto en Pollando! 

La granda, oficiala libro pri la tragedia, nordpolusa SLsedido de la svedo 
Andree en la jaro 1897, kies restaĵojn oni trovis 1930 en la polusa maro — 


„PER BALONO AL LA POLUSO" 


estas la plej atentinda verko ĝis nun aperinta en Esperanto. Enhavas la tagli- 
brojn de Andrée mem kaj liaj kamaradoj. 416 paĝoj. 115 bildoj. Prezo: broŝ. 
sved. kr. 9.—, bind. 11.50; afranko 0.50. 
Eldona Societo Esperanto, Stockholm 1. Svedujo. Poŝtĉeka konto 578. 
Poloj aĉetu ĝin ĉe Admin. de „Pola Esperantisto"; prezo zł. 23.60 kun afranko 
Konto PKO. 406.660. 


Lublin (Polujo) str. Konopnicka No 8 m. 7. S-ro Czesław Pruski, Delegito 
de U. E. A. dez. kor. per L. K. P. I. kun rumanaj gesamideanoj, partoprenontaj 
fraŭloj, vizitontaj la XXUl-an en Krakow. 

Lublin (Polujo) str. Narutowicza No 14 m. 3. S-ro Marjan Klimowicz dez. 
kor. per P. K. bfl. kun junuloj de ĉiuj landoj. 

Lublin (Polujo) str. Tatarska No 2. S-ro Ado Zorkraŭt dez. kor. kun ge- 
fraŭloj, vizitontaj la XXIIl-an en Krakow. 

Lublin (Polujo). Filio de „Pola Esp. Asocio“ str. Krak. Przedm. No 60. 
cuk. „Warszawska“ pelas ĉiujn trapasantajn gesamideanojn viziti la kunvenejon. 
(marde de 8—10 vesp.) 

Piaski k. Lublina (Polujo) dom własny. S-ro Florentyn Kotliński. Del. de 
UEA., direktoro de lernejo dez. koresp. kun instruistoj ĉiulandaj. 

Lublin (Polujo). str. Jezuicka No 14. F-ino Cesia Rezniuk, 20-jara volonle 
korespondas kun eksterlandaj samideanoj per L. kaj PI. Temo laŭvola k. ĉ. l. 

Lublin (Polujo). str. Garbarska No 16. Du fratinoj f-inoj Helena kaj Justy- 
na Wajnryb dez. koresp. per L. kaj P. K. kun gesamideanoj de ĉiuj landoj 

Lublin (Polujo) str. t-go Maja No 51 m. 6. S-ro Konstanty Bienkowski, 
stacidomestro dez. koresp. kun fervojistoj ĉiulandaj precipe kun partoprenontaj 


de XXIII-a en Krakow. 


Libreja Fako de „Pola Esperantisto" 


Krakow, ul. Lubicz 34. Konto PKO. 406.660. 


REKOMENDAS : 

Albanio — Gvidlibro ; ; i ; ; 1 0.60 
Albumo de Krakow (34 fotoj) . ` : 0.30 
Albumo de l' VIII en Kraków. Luksege eldonita kun 600 fot. s . 15.00 
Ama stelaro . ; ; s 1.10 
An-Ski — Dibuk. Teatrajo , > , ; ? : > 1.25 
Avsejenko — Fraulino Suzano . L ; | ! ; ; ; 2.00 
Baghy — Viktimoj . ; ; ; 9.68 
Bałucki — Kuzeto. Komedio en trad. de S. GrUnlĉamp. a $ 0.60 
Baudouin — La arto de memdisciplino: Psikagogio ; ; z 1.30 
Bialystok — Gvidlibro tra urbo de nia Majstro . - : : 0.60 
Blicher — Taglibro de vilaĝpedelo. Rakonto ; y ; 1.20 
Bonnsels — Ŝolandro j ; ; ; 2.20 
pu O. prof, .— Kvin prelegoj pri bakterioj L A 1.00 
La SAKO de radioj ultraviolaj al sterilizo de r s ; 0.35 
Bilkedo -- I. kaj II. Rakontoj de diversnaciaj aŭtoroj po . , 1.20 
Bułtuis — Malriĉa en spirito. Dramo orig. en E. . ; : s 1.40 
Batin — Faŭsto. Komentario al la I-parto 0.60 
Butłer — Himnaro Esperanta | j A i . 300 
ra Kantaro Esperanta . S > ; . ; 4 $ 3.00 
Campe — Robinsono Kruso , : : ; ; ; 7.00 
Cart i Borel — Esperanto -w.10 lekej ssh . A A 4 | ; 1.30 
Conscience — La leono de Fluida dioj i s : ; . 1175 
Czubryński —- Esperanto i Esperantyzm . ; ; , 1.25 
Esperantyzm. Wyd. II. : 3.00 
Eno waldi — Podróż po świecie dostępna dla każdego ; ; ; 0.50 
Cefeĉ slosilo esper. (malgranda formato) . ; | 0.50 

Dobrzański — Al mokantoj » 


Dreylus — La vangfrapo ; n 1.00 
Fredro — Consilium facultatis. Komed. trad. Ant. Grabowski 3 1.60 
Fruictier -- Kompl. Gramatiko kaj vortfarado de Esper. 8 


Gemoj de la hungara popolmuziko . ; ; J ; kę 


Grabowski Ant. — Nova Antologio . ; ; ; : 
Grenkamp-Kornfeld — Krioj de l'koro. Podziŝjoj. uć". A ; 
— Penseroj. Legindaj precipe en kursoj , md * 1 

— Kompletny samouczek jez. Esperanto b - i f 
Gryli — W sprawie nauki jezyków obcych ) ; : k ; 
Herben — Malriĉa knabo, kiu gloriĝis i ; 5 ; i : 
Hiller — Ho, tiuj fremduloj, opereto . ; ; i A 4 k 
Ibsen --- Imperiestro kaj Galileano 


Ilustrita Gvidlibro tra Pollando kaj Danżi GG danto eldon, de la 
P. E. D. Kraków . 
Insignoj esper. (steloj) po 1.10, 1.20, 1.30, 1.40, 1.50, 1.70, 2. 10. 
Insiśnoj esper. por poloj 5 


Jarkolekto de „Pola Esperantisto" 1928 ) b ; ; : 
Jarkolekto de „Pola Esperantisto" 1929 | ; . 
Jaumotte — Belga Antologio, franca parto . à ; A í ; 
Jung — La alta kanto de la amo , 


Kaplan — Akordoj esperantaj . i A 
Karinthy — Norda vento; novelk Sikio Mi r 


Kenelm Robinson — Se grenereto 3 á : : 
Kongreslibro de l' VIII. en Krakow. REE Materia A 
Kraków — Urbo de Jubilea Kongreso 1912. f ; , ; 
Kriss — Melodoj de l' nokto. Poeziaĵoj L 
Lagerlöf — La junulino el Stormyr 

Lange — red; de profeloj, ses PETROJ; trad. Ant. Grabowski 


Lessing -- Minna de Barnhelm . , | , 3 
Malgranda terbiblio | A ; > : 


Mickiewicz Improvizacio de Aaj ali 
Multatuli — Historio de Saidjach kaj Adinda; eld. Liem Tjong, Hie 
Semarang — Java 


Oberrotman kaj Jung — La lastaj tagoj de: Dro Zamenhof 
Per balono al Poluso; la libro pri Andree aj liaj DI) 
Polai Kristnaskaj Kantoj 
Poŝtkartoj (kun moto de Żeromski) 10 pecoj | 
Reymont — En fumejo de l' opio 
 Smha — Bengalaj fabelo: 
Slowacki — La patro de pestuloj el El-Arish, trad. Ant. . Grabowski 
Staff — Aŭtunaj agordoj . , 
Ŝapiro — Babiladoj de bonhumora: Zamenhofano : ; 
Ŝiŝmanow — Ĉu estas ebla kaj necesa internacia helplingvo ; j p 
Ŝlosilo esper. en pola lingvo , ; L 
Tatroj kaj Zakopane 
Tichawski — „La Mondlingvo", podis Esp. . ° 
Trochimowski — Kwestja jezyka międzynarodowego 10 ekz. ; ; 
Turno — Kompletny nodręcznik Esperanta; wyd. ; 
= Wyższy kurs 
Vermuyten — Belga Antologio, franca parto 
Wiesenfeld —- Galerio de Zamenhof. Kun 18 portretoj 
Zamenhof, D-o Leono — Mia liro 
Zawada — Pelny podstawowy słownik j. Esp. (esp -pol.) 
La verkoj de Zamenhof: 
Fundamenta Krestomatio | | 
Fundamento de Espcr. Zł zał 
Lingvaj Respondoj 
Proverbaro Esperanta 
Andersen — Fabeloj 1, kaj II. parto po 
Goethe — Ifigenio en Taŭrido ; | ? ) , 
Gogol — La Revizoro | ; , 
BoE | TRaBabeno HeBiĥarANM Ld Gimnazio : ) : 
Moliere — Georgo Daudin 
Orzeszko — Marta 
Schiller — La Rabistoj 
Shakespeare — Hamleto f 
Nur antaŭpago. — Por sendkostoj aldonu 1001. 


| 
ODPRRWRMÓOLOWADADNON 


Na Aa O m OOM UW 


| 
=» 


uSu ua o23923292394 U 23389 323» 


A UNUNU I 00 


oŭupoo: 
S39oS 93859 8 3U53A 


1.00 


2.30 
1.75 
5.50 
3.30 
2.75 


Pot rekomendita sendaĵo plu 0,50 zł, La sendaĵon nerekomenditan ni ne garantias. 

